CELEX: 32022D0172
Language: ro
Date: 2022-02-07 00:00:00
Title: Decizia de punere în aplicare (UE) 2022/172 a Comisiei din 7 februarie 2022 de modificare a Deciziei de punere în aplicare (UE) 2018/1538 privind armonizarea spectrului de frecvențe radio pentru utilizarea de dispozitive cu rază mică de acțiune în benzile de frecvențe de 874-876 și 915-921 MHz [notificată cu numărul C(2022) 608] (Text cu relevanță pentru SEE)

9.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 28/21
               
            
         DECIZIA DE PUNERE ÎN APLICARE (UE) 2022/172 A COMISIEI
         din 7 februarie 2022
         de modificare a Deciziei de punere în aplicare (UE) 2018/1538 privind armonizarea spectrului de frecvențe radio pentru utilizarea de dispozitive cu rază mică de acțiune în benzile de frecvențe de 874-876 și 915-921 MHz
         
            
               [notificată cu numărul C(2022) 608]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (Decizia privind spectrul de frecvențe radio) (1), în special articolul 4 alineatul (3),
         întrucât:
         
                     (1)
                  
                  
                     Dispozitivele cu rază mică de acțiune sunt de obicei produse destinate vânzării în masă și/sau portabile, care pot fi luate și folosite cu ușurință peste hotare. Prin urmare, diferențele în ceea ce privește condițiile de acces la spectrul de frecvențe radio pot împiedica circulația liberă a acestora, pot mări costurile de producție și pot crea un risc de interferențe prejudiciabile cu alte aplicații și servicii radio din cauza utilizării neautorizate. Decizia 2006/771/CE a Comisiei (2) a armonizat condițiile tehnice de utilizare a spectrului pentru o gamă largă de dispozitive cu rază mică de acțiune care, prin urmare, fac obiectul unui regim de reglementare foarte puțin strict și doar unei autorizații generale în temeiul legislației naționale.
                  
               
                     (2)
                  
                  
                     Decizia de punere în aplicare (UE) 2018/1538 a Comisiei (3) a armonizat condițiile tehnice de utilizare a benzilor de frecvențe de 874-876 MHz și 915-921 MHz prin soluții avansate din punct de vedere tehnic de identificare prin frecvențe radio („RFID”), precum și prin aplicații ale „internetului obiectelor” bazate pe dispozitive cu rază mică de acțiune ce funcționează în rețea în rețelele de date. În aceste benzi de frecvență, mediul de partajare este diferit de cel aplicabil în temeiul Deciziei 2006/771/CE, prin urmare, este necesar un regim de reglementare specific.
                  
               
                     (3)
                  
                  
                     Deși benzile de 873-874,4 MHz și de 918-919,4 MHz nu sunt armonizate în ceea ce privește utilizarea Sistemului global de comunicații mobile – căi ferate („GSM-R”) prin acte legislative ale Uniunii sau printr-o decizie a Comitetului european pentru comunicații („ECC”), aceste benzi de frecvențe pot fi utilizate în acest scop la nivel național, sub rezerva unei decizii naționale în conformitate cu Reglementările privind radiocomunicațiile ale Uniunii Internaționale a Telecomunicațiilor. Prin urmare, în cazul în care condițiile tehnice armonizate nu ar fi suficiente pentru a proteja utilizarea acestor benzi pentru o extindere națională a GSM pentru căi ferate („E-GSM-R”), statele membre în cauză sunt autorizate să supună utilizarea dispozitivelor cu rază mică de acțiune unor cerințe suplimentare fără a afecta condițiile tehnice armonizate de acces la spectrul de frecvențe radio pentru dispozitivele cu rază mică de acțiune în cadrul benzilor. Prin impunerea unor astfel de restricții, atunci când sunt necesare într-un anumit stat membru, ar trebui, în special, să se asigure faptul că are loc o coordonare între utilizatorii spectrului în vederea asigurării partajării geografice între E-GSM-R, pe de o parte, și dispozitivele RFID și dispozitivele cu rază mică de acțiune care funcționează în rețea, pe de altă parte.
                  
               
                     (4)
                  
                  
                     Utilizarea armonizată pentru sistemul radio mobil pentru căi ferate a benzilor de frecvențe pereche de 874,4-880,0 MHz și 919,4-925,0 MHz, care sunt adiacente subbenzilor 874-874,4 MHz și 917,4-919,4 MHz, armonizate pentru dispozitivele cu rază mică de acțiune prin prezenta decizie, face obiectul Deciziei de punere în aplicare (UE) 2021/1730 a Comisiei (4). Coexistența dispozitivelor cu rază mică de acțiune în benzile de frecvențe de 874-874,4 MHz și 917,4-919,4 MHz și a sistemului radio mobil feroviar în benzile de frecvențe adiacente de 874,4-880,0 MHz și 919,4-925,0 MHz a fost evaluată în Raportul 74 al Conferinței europene a administrațiilor poștei și telecomunicațiilor (CEPT).
                  
               
                     (5)
                  
                  
                     În conformitate cu articolul 1 alineatul (4) din Decizia 676/2002/CE, statele membre își păstrează dreptul de a-și organiza și utiliza spectrul radio în scopuri de ordine publică, securitate publică și apărare și își păstrează libertatea, în acest context, de a proteja utilizarea actuală și viitoare a benzilor de frecvențe de 874-876 și 915-921 MHz și a benzilor adiacente în scopuri militare și în alte scopuri de securitate publică și de ordine publică, urmărind în același timp obiectivul de a pune la dispoziție benzi centrale minimale armonizate pentru dispozitivele cu rază mică de acțiune care funcționează în rețea, în conformitate cu condițiile tehnice definite în prezenta decizie și în conformitate, în special, cu principiile generale ale dreptului UE.
                  
               
                     (6)
                  
                  
                     Pentru a reflecta evoluțiile tehnologice și ale pieței în domeniul dispozitivelor cu rază mică de acțiune, CEPT a primit, în iulie 2006, în temeiul articolului 4 alineatul (2) din Decizia 676/2002/CE, un mandat permanent de a actualiza anexa la Decizia 2006/771/CE. Activitatea desfășurată în temeiul mandatului permanent (al șaptelea ciclu de actualizare) a stat, de asemenea, la baza Deciziei de punere în aplicare (UE) 2018/1538, care a asigurat spectru radio suplimentar pentru dispozitivele cu rază mică de acțiune în benzile de frecvențe de 874-876 și 915-921 MHz.
                  
               
                     (7)
                  
                  
                     La 16 iulie 2019, Comisia a publicat o scrisoare de orientare privind cel de al optulea ciclu de actualizare a Deciziei 2006/771/CE. Dând curs acestui mandat permanent și în conformitate cu orientările menționate, la 5 martie 2021, CEPT a prezentat Comisiei raportul său 77, care conține mai multe propuneri de modificare a Deciziei de punere în aplicare (UE) 2018/1538. Printre acestea se numără modificarea definițiilor referitoare la dispozitivele cu rază mică de acțiune, pentru a se evita ambiguitatea și a se asigura coerența cu Decizia 2006/771/CE. Se propune, de asemenea, reevaluarea anumitor parametri tehnici pentru categoriile de dispozitive cu rază mică de acțiune care fac obiectul Deciziei de punere în aplicare (UE) 2018/1538. Raportul 77 al CEPT constituie baza tehnică a prezentei decizii.
                  
               
                     (8)
                  
                  
                     Dispozitivele cu rază mică de acțiune care funcționează în condițiile stabilite prin prezenta decizie ar trebui să fie conforme, de asemenea, cu Directiva 2014/53/UE a Parlamentului European și a Consiliului (5).
                  
               
                     (9)
                  
                  
                     Decizia de punere în aplicare (UE) 2018/1538 ar trebui, prin urmare, să fie modificată.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul Comitetului pentru spectrul de frecvențe radio,
                  
               ADOPTĂ PREZENTA DECIZIE:
         
            Articolul 1
            
                        (1)
                     
                     
                        Decizia (UE) 2018/1538 se modifică după cum urmează:
                        Articolul 2 se înlocuiește cu următorul text:
                        
                           „Articolul 2
                           În sensul prezentei decizii, se aplică următoarele definiții:
                           
                                       (1)
                                    
                                    
                                       „dispozitiv cu rază mică de acțiune” înseamnă un dispozitiv radio care asigură comunicarea unidirecțională sau bidirecțională și care recepționează și/sau emite semnale pe distanță scurtă și la putere mică;
                                    
                                 
                                       (2)
                                    
                                    
                                       „fără interferențe și fără protecție” înseamnă că nu este permisă producerea de interferențe prejudiciabile asupra serviciilor de radiocomunicații și nu se poate pretinde protecția acestor dispozitive împotriva interferențelor provenind de la serviciile de radiocomunicații;
                                    
                                 
                                       (3)
                                    
                                    
                                       „categorie de dispozitive cu rază mică de acțiune” înseamnă un grup de dispozitive cu rază mică de acțiune sau de dispozitive cu rază mică de acțiune care funcționează în rețea, ce utilizează spectrul radio cu ajutorul unor mecanisme tehnice similare de acces la spectru sau pe baza scenariilor de utilizare comună;”;
                                    
                                 
                     
                  
                        (2)
                     
                     
                        Anexa se înlocuiește cu textul din anexa la prezenta decizie.
                     
                  
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 7 februarie 2022.
            
               
                  Pentru Comisie
               
               Thierry BRETON
               
                  Membru al Comisiei
               
            
         
         
            (1)  JO L 108, 24.4.2002, p. 1.
         
            (2)  Decizia 2006/771/CEE a Comisiei din 9 noiembrie 2006 de armonizare a spectrului de frecvențe radio în vederea utilizării de dispozitive cu rază mică de acțiune (JO L 312, 11.11.2006, p. 66).
         
            (3)  Decizia de punere în aplicare (UE) 2018/1538 a Comisiei din 11 octombrie 2018 privind armonizarea spectrului de frecvențe radio pentru utilizarea de dispozitive cu rază mică de acțiune în benzile de frecvențe de 874-876 și 915-921 MHz (JO L 257, 15.10.2018, p. 57).
         
            (4)  Decizia de punere în aplicare (UE) 2021/1730 a Comisiei din 28 septembrie 2021 privind utilizarea armonizată a benzilor de frecvențe pereche 874,4-880,0 MHz și 919,4-925,0 MHz și a benzii de frecvențe nepereche 1 900-1 910 MHz pentru Sistemul radio mobil feroviar (JO L 346, 30.9.2021, p. 1).
         
            (5)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).
      
      
         
            ANEXĂ
            Benzile de frecvențe cu condițiile tehnice armonizate și cu termenele de punere în aplicare corespunzătoare pentru dispozitivele cu rază mică de acțiune
            Tabelul de mai jos indică diferite combinații de benzi de frecvențe și de categorii de dispozitive cu rază mică de acțiune [astfel cum sunt definite la articolul 2 alineatul (6)], condițiile tehnice armonizate de acces la spectru și termenele de punere în aplicare aferente.
            Condițiile tehnice generale aplicabile tuturor benzilor și tuturor dispozitivelor cu rază mică de acțiune care intră sub incidența prezentei decizii sunt următoarele:
            
                        —
                     
                     
                        Statele membre trebuie să permită utilizarea spectrului de frecvențe radio până la atingerea valorilor de putere de emisie, intensitate a câmpului sau densitate de putere indicate în acest tabel. În conformitate cu articolul 3 alineatul (3), statele membre pot impune condiții mai puțin restrictive, și anume, pot permite utilizarea spectrului radio la valori mai mari de putere de emisie, de intensitate a câmpului sau de densitate de putere, cu condiția ca acest lucru să nu reducă sau să compromită coexistența adecvată a dispozitivelor cu rază mică de acțiune în benzile armonizate prin prezenta decizie;
                     
                  
                        —
                     
                     
                        Statele membre pot să impună numai „parametrii suplimentari (regulile de constituire a canalelor și/sau de acces și de ocupare a canalelor)” identificați în tabel și nu pot adăuga alți parametri sau alte cerințe de acces la spectrul radio și de atenuare a interferențelor. Impunerea de condiții mai puțin restrictive în sensul articolului 3 alineatul (3) implică faptul că statele membre pot omite complet „parametrii suplimentari (regulile de constituire a canalelor și/sau de acces și de ocupare a canalelor)” dintr-o anumită celulă sau pot permite valori mai mari, cu condiția ca mediul corespunzător de partajare din banda armonizată să nu fie compromis.
                     
                  
                        —
                     
                     
                        Statele membre pot impune numai „alte restricții de utilizare” identificate în tabel și nu pot adăuga restricții de utilizare suplimentare, cu excepția cazului în care sunt îndeplinite condițiile menționate la articolul 3 alineatul (2). Întrucât pot fi impuse condiții mai puțin restrictive în sensul articolului 3 alineatul (3), statele membre pot omite una dintre restricții sau toate restricțiile, cu condiția ca mediul corespunzător de partajare din banda armonizată să nu fie compromis.
                     
                  Termeni utilizați:
            „Ciclul de utilizare” este definit ca raportul, exprimat procentual, dintre Σ(Ton)/(Tobs), unde Ton este timpul de funcționare a unui dispozitiv emițător unic și Tobs este perioada de observație. Ton se măsoară într-o bandă de frecvență de observație (Fobs). Cu excepția cazului în care se specifică altfel în prezenta anexă tehnică, Tobs reprezintă o perioadă neîntreruptă de o oră, iar Fobs este banda de frecvențe aplicabilă, indicată în prezenta anexă. Impunerea de condiții mai puțin restrictive în sensul articolului 3 alineatul (3) implică faptul că statele membre pot permite valori mai mari ale „ciclului de utilizare”.
            
                        
                           Nr. bandă
                        
                     
                     
                        
                           Banda de frecvențe
                        
                     
                     
                        
                           Categoria de dispozitive cu rază mică de acțiune
                        
                     
                     
                        
                           Limita puterii de emisie/limita intensității câmpului/limita densității de putere
                        
                     
                     
                        
                           Parametri suplimentari (reguli de constituire a canalelor și/sau de acces și de ocupare a canalelor)
                        
                     
                     
                        
                           Alte restricții de utilizare
                        
                     
                     
                        
                           Termen de punere în aplicare
                        
                     
                  
                        1
                     
                     
                        874-874,4 MHz ([8])
                        
                     
                     
                        Dispozitive nespecifice cu rază mică de acțiune ([1])
                        
                     
                     
                        500 mW e.r.p.
                        Este necesar controlul adaptiv al puterii (Adaptive Power Control – APC); alternativ, sunt posibile și alte tehnici de atenuare care asigură cel puțin un nivel echivalent de compatibilitate a spectrului.
                     
                     
                        Se utilizează tehnici de acces la spectrul radio și de atenuare a interferențelor care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă tehnicile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu performanța acestor tehnici.
                        Lățimea de bandă: ≤ 200 kHz
                        Ciclul de utilizare: ≤ 10 % pentru punctele de acces la rețea ([4])
                        
                        Ciclul de utilizare: 2,5 % în celelalte cazuri
                     
                     
                        Acest set de condiții de utilizare se aplică exclusiv rețelelor de date.
                        Toate dispozitivele nomade și mobile din rețeaua de date sunt plasate sub controlul unui punct de acces pilot la rețea ([4]),  ([5]),  ([6]),  ([7]).
                     
                     
                        1 iulie 2022
                     
                  
                        2
                     
                     
                        917,4-919,4 MHz ([9])
                        
                     
                     
                        Dispozitive de transmisie a datelor în bandă largă ([3])
                        
                     
                     
                        25 mW e.r.p.
                     
                     
                        Se utilizează tehnici de acces la spectrul radio și de atenuare a interferențelor care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă tehnicile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu performanța acestor tehnici.
                        Lățimea de bandă: > 600 kHz și ≤ 1 MHz.
                        Ciclul de utilizare: ≤ 10 % pentru punctele de acces la rețea ([4])
                        
                        Ciclul de utilizare: ≤ 2,8 % în celelalte cazuri
                     
                     
                        Acest set de condiții de utilizare se aplică exclusiv dispozitivelor cu rază mică de acțiune în bandă largă din rețelele de date.
                        Toate dispozitivele nomade și mobile din rețeaua de date sunt plasate sub controlul unui punct de acces pilot la rețea ([4]),  ([5]),  ([6]).
                     
                     
                        1 iulie 2022
                     
                  
                        3
                     
                     
                        916,1-918,9 MHz  ([10])
                        
                     
                     
                        Dispozitive de identificare prin radiofrecvență (RFID) ([2])
                        
                     
                     
                        Transmisiile interogatorului la 4 W e.r.p. sunt permise numai la frecvențele centrale de 916,3 MHz, 917,5 MHz și 918,7 MHz.
                     
                     
                        Se utilizează tehnici de acces la spectrul radio și de atenuare a interferențelor care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă tehnicile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu performanța acestor tehnici.
                        Lățimea de bandă: ≤ 400 kHz
                     
                     
                        
                            ([5]),  ([6]),  ([7])
                        
                     
                     
                        1 iulie 2022
                     
                  
                        4
                     
                     
                        917,3-918,9 MHz
                     
                     
                        Dispozitive nespecifice cu rază mică de acțiune ([1])
                        
                     
                     
                        500 mW e.r.p.
                        Transmisiunile sunt permise numai în benzile de 917,3-917,7 MHz și 918,5-918,9 MHz.
                        Este necesar controlul adaptiv al puterii (Adaptive Power Control – APC); alternativ, sunt posibile și alte tehnici de atenuare care asigură cel puțin un nivel echivalent de compatibilitate a spectrului.
                     
                     
                        Se utilizează tehnici de acces la spectrul radio și de atenuare a interferențelor care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă tehnicile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu performanța acestor tehnici.
                        Lățimea de bandă: ≤ 200 kHz
                        Ciclul de utilizare: ≤ 10 % pentru punctele de acces la rețea ([4])
                        
                        Ciclul de utilizare: ≤ 2,5 % în celelalte cazuri
                     
                     
                        Acest set de condiții de utilizare se aplică exclusiv rețelelor de date.
                        Toate dispozitivele nomade și mobile din rețeaua de date sunt plasate sub controlul unui punct de acces pilot la rețea
                        
                            ([4]),  ([5]),  ([6]),  ([7])
                        
                     
                     
                        1 iulie 2022
                     
                  
                        5
                     
                     
                        917,4-919,4 MHz  ([9])
                        
                     
                     
                        Dispozitive nespecifice cu rază mică de acțiune ([1])
                        
                     
                     
                        25 mW e.r.p.
                     
                     
                        Se utilizează tehnici de acces la spectrul radio și de atenuare a interferențelor care asigură un nivel adecvat de performanță pentru a respecta cerințele esențiale ale Directivei 2014/53/UE. Dacă tehnicile relevante sunt descrise în standardele armonizate (sau în părți ale acestora) ale căror referințe au fost publicate în Jurnalul Oficial al Uniunii Europene în temeiul Directivei 2014/53/UE, se asigură o performanță cel puțin echivalentă cu performanța acestor tehnici.
                        Lățimea de bandă: ≤ 600 kHz
                        Ciclul de utilizare: ≤ 1 %,
                     
                     
                        Acest set de condiții de utilizare se aplică exclusiv dispozitivelor cu rază mică de acțiune din rețelele de date.
                        Toate dispozitivele nomade și mobile din rețeaua de date sunt plasate sub controlul unui punct de acces pilot la rețea ([4]),  ([5]),  ([6]).
                     
                     
                        1 iulie 2022
                     
                  
               ([1])  Categoria dispozitivelor nespecifice cu rază mică de acțiune include toate tipurile de dispozitive radio, indiferent de aplicație sau de scop, care îndeplinesc condițiile tehnice specificate pentru o anumită bandă de frecvențe. Utilizările tipice includ telemetria, telecomanda, alarmele, transmisiile de date în general și alte aplicații.
            
               ([2])  Categoria dispozitivelor de identificare prin radiofrecvență (RFID) cuprinde sistemele de radiocomunicații bazate pe etichete/interogatori, care constau din dispozitive radio (etichete) atașate unor elemente însuflețite sau neînsuflețite și unități emițătoare/receptoare (interogatori) care activează etichetele și primesc date ca răspuns. Utilizările tipice includ urmărirea și identificarea obiectelor, de exemplu, în scopul supravegherii electronice a obiectelor (EAS), precum și colectarea și transmiterea datelor referitoare la obiectele pe care sunt atașate etichetele; acestea din urmă pot să nu aibă baterii, să fie asistate de baterii sau să funcționeze cu baterii. Răspunsurile primite de la o etichetă sunt validate de interogatorul acesteia și transmise mai departe sistemului-gazdă.
            
               ([3])  Categoria dispozitivelor de transmisie de date în bandă largă cuprinde dispozitivele radio care utilizează tehnici de modulație de bandă largă pentru a accesa spectrul radio. Utilizările tipice includ sistemele de acces pe suport radio, cum ar fi rețelele radio locale (WAS/RLAN) sau dispozitivele cu rază mică de acțiune de bandă largă din rețelele de date.
            
               ([4])  Un punct de acces la rețea într-o rețea de date este un dispozitiv terestru fix cu rază mică de acțiune care funcționează ca punct de conectare pentru celelalte dispozitive cu rază mică de acțiune din rețeaua de date la platformele de servicii situate în afara rețelei de date. Termenul de „rețea de date” se referă la diferitele dispozitive cu rază mică de acțiune, inclusiv la punctul de acces la rețea, din care se compune rețeaua și la conexiunile pe suport radio dintre acestea.”
            
               ([5])  În conformitate cu articolul 3 alineatul (1), benzile de frecvențe sunt desemnate și puse la dispoziție în mod neexclusiv și partajat. Condițiile tehnice armonizate trebuie să facă posibilă funcționarea majorității dispozitivelor cu rază mică de acțiune în majoritatea statelor membre în cadrul unui regim de autorizare generală în temeiul legislației naționale. Acest lucru nu aduce atingere articolelor 46 și 51 din Directiva (UE) 2018/1972 și nici articolului 3 alineatul (2) și articolului 7 din Directiva 2014/53/UE. Statele membre pot limita utilizarea acestei rubrici astfel încât instalarea și operarea să fie efectuate numai de către utilizatori profesioniști și pot lua în considerare autorizarea individuală, de exemplu pentru administrarea partajării geografice și/sau aplicarea tehnicilor de atenuare pentru a asigura protecția serviciilor radio.
            
               ([6])  În statele membre în care această gamă de frecvențe este folosită integral sau parțial în scopuri legate de ordinea și securitatea publică, iar apărarea și coordonarea nu sunt posibile, statele membre pot decide să nu pună în aplicare această rubrică, parțial sau integral, în conformitate cu articolul 1 alineatul (4) din Decizia 676/2002/CE și cu articolul 3 alineatul (2) din prezenta decizie.
            
               ([7])  Ar putea fi, de asemenea, necesare norme naționale, cum ar fi coordonarea locală, pentru a evita interferențele cu serviciile radio care funcționează în benzile adiacente, de exemplu din cauza intermodulației sau a blocării.
            
               ([8])  Această gamă de frecvențe de 874-874,4 MHz reprezintă banda centrală minimală armonizată.
            
               ([9])  Această gamă de frecvențe de 917,4-919,4 MHz reprezintă banda centrală minimală armonizată.
            
               ([10])  Etichetele RFID răspund la un nivel foarte scăzut al puterii (de – 10 dBm e.r.p.), într-o gamă de frecvențe din jurul canalelor interogatorului RFID, și trebuie să respecte cerințele esențiale ale Directivei 2014/53/UE.